nahid-hub/BLUGE-bengali-wikipedia-section-title-prediction huggingface dataset:
ইংল্যান্ড গমনের পূর্বে সেন্ট হিলের কাছ থেকে বেশ উচ্চমানের প্রত্যাশা করা হয়। লর্ড হ্যারিসও ইংল্যান্ডে মাটিতে তার সফলতায় দ্বিমত পোষণ করেননি। ১৯২৮ সালের ইংরেজ ক্রিকেট মৌসুমকে ঘিরে দ্য টাইমস মন্তব্য করে যে, ওয়েস্ট ইন্ডিজ দলে অজানা সম্ভাবনা রয়েছে। বিশেষতঃ সেন্ট হিলসহ দলে দুইজন সম্ভাবনাময় ব্যাটসম্যান আছে। পরবর্তীতে একই সংবাদপত্রে তার আকর্ষণীয় ব্যাটিং শৈলী সম্পর্কে মন্তব্য করে। এতে তার সম্পর্কে বলা হয় যে, দলের অন্যতম সেরা ব্যাটসম্যান তিনি যা পরবর্তীতে খেলায় দেখা যাবে। কিন্তু, সফরকারী দলের সকল ব্যাটসম্যানই ঠাণ্ডায় কাবু হয়ে যান, ভেজা গ্রীষ্ম ও আর্দ্রতাপূর্ণ পরিবেশে বল শূন্যে ফেলতে সহায়তা করে। সেন্ট হিল অসহনীয় পরিবেশে এ ধরনের অপ্রত্যাশিত আক্রমণ মোকাবেলায় প্রস্তুত ছিলেন না। জেমসের ভাষায় তিনি বিধ্বস্ত, শোচনীয়ভাবে ব্যর্থতার স্বাক্ষর রাখেন। নিচুমূখী রানের খেলায় কেবলমাত্র একবারই অক্সফোর্ড বিশ্ববিদ্যালয়ের বিপক্ষে প্রথম-শ্রেণীর খেলায় পঞ্চাশোর্ধ্ব রান সংগ্রহ করতে পেরেছিলেন। গুরুত্বহীন খেলায় ডারহামের বিপক্ষে একটি সেঞ্চুরি করেন। সর্বমোট ৩৫ ইনিংসে মাত্র ১৫বার দুই অঙ্কের কোটা স্পর্শ করতে সক্ষম হন। অন্যদিকে, ২৫টি প্রথম-শ্রেণীর খেলায় মাত্র আটবার দুই অঙ্কের রান তুলতে পেরেছিলেন। এ ধরনের দূর্বলমানের ক্রীড়াশৈলী প্রদর্শন সত্ত্বেও সিরিজের প্রথম দুই টেস্টে তাকে খেলানো হয়।

ওয়েস্ট ইন্ডিজের ইতিহাসের উদ্বোধনী টেস্টে পাঁচ নম্বরে নেমে ৪ ও ৯ রান তুলেন। দ্বিতীয় টেস্টে চার নম্বরে নেমে ৩ ও ৩৮ রান তুলেন। ওয়েস্ট ইন্ডিজ দল উভয় খেলায় পরাজিত হয় ও প্রথম টেস্ট সিরিজে ৩-০ ব্যবধানে সিরিজ খোঁয়ায়। জুলাই শেষে সেন্ট হিল এ সফরের আর একটিমাত্র খেলায় অংশ নিয়েছিলেন। সামগ্রীকভাবে, ২৬২টি প্রথম-শ্রেণীর ক্রিকেট খেলায় ১০.৯১ গড়ে রান সংগ্রহ করেন। উইজডেনে সেন্ট হিলের এ সফরের বিষয়ে বড় ধরনের হতাশা ব্যক্ত করে। এতে মন্তব্য করা হয় যে, ইনিংসের শুরু থেকেই বোলিংয়ের বিপক্ষে আক্রমণে উদগ্রীব ছিলেন ও খুব কম সময়ই সফল হয়েছিলেন। তাসত্ত্বেও, সংবাদদাতা মন্তব্য করেন যে, অফ সাইডে তার শট বেশ দর্শনীয় ছিল।

সঠিক অনুচ্ছেদ শিরোনাম কোনটি?
titleA. খেলার ধরন
titleB. জাতীয় দলে প্রত্যাখ্যান
titleC. শৈশবকাল
titleD. ইংল্যান্ড গমন
উত্তর: titleD
আর্জেন্টিনা জাতীয় দলের হয়ে সিমেওনে ১০৬টি খেলায় মাঠে নেমেছেন,। তার অভিষেক হয় ১৯৮৮ সালে। সিমেওনে ১৯৯১ এবং ১৯৯৩ সালে আর্জেন্টিনার হয়ে কোপা আমেরিকা শিরোপা জিতেন। তিনি ১৯৯৪, ১৯৯৮ এবং ২০০২ বিশ্বকাপে আর্জেন্টিনা দলের সদস্য ছিলেন। তিনি ১৯৯৬ গ্রীষ্মকালীন অলিম্পিকে রৌপ্যপদক জয়ী আর্জেন্টিনা অলিম্পিক দলের সদস্য ছিলেন। দলের তেইশোর্ধ্ব তিন জন খেলোয়াড়ের মধ্যে তিনি ছিলেন অন্যতম। সিমেওনে আর্জেন্টিনার হয়ে মোট ১১টি গোল করেছেন। এর মধ্যে একটি গোল তিনি করেন ১৯৯২ কিং ফাহ্দ কাপের ফাইনালে।

১৯৯৮ বিশ্বকাপে, সিমেওনেকে আঘাত করারা কারণে ইংল্যান্ডের ডেভিড বেকহ্যামকে লাল কার্ড দেখানো হয়। সিমেওনে পরবর্তীতে স্বীকার করেন যে তিনি আসলে ইনজুরিতে পরার ভান করেছিলেন, যেন বেকহ্যামকে লাল কার্ড দেখানো হয়। "স্পোর্টস ইলুস্ট্রেটেড" তার এই নাটুকে আচরণের কঠোর সমালোচনা করে।

পরের খেলায়, নেদারল্যান্ডসের বিপক্ষে সিমেওনে ইনজুরি আক্রান্ত হন। ঐ খেলায় তার দল পরাজয় বরণ করতে হয়। ২০০২ বিশ্বকাপে আর্জেন্টিনা গ্রুপ পর্ব থেকেই বিদায় নেয়, যেখানে ইংল্যান্ডের বিপক্ষে একটি খেলায় তারা ১–০ গোলে পরাজিত হয়। পেনাল্টি থেকে একমাত্র গোলটি করেছিলেন বেকহাম।

সিমেওনে একবার তার ধরন সম্পর্কে বর্ণনা করতে গিয়ে বলেছিলেন, "তার দাঁত দিয়ে চাকু ধরে রাখার মত"। আর্জেন্টিনার হয়ে সর্বোচ্চ খেলায় মাঠে নামা খেলোয়াড় হিসেবে দিয়েগো মারাদোনাকে ছাড়িয়ে যাবার পর তিনি স্বীকার করেছিলেন যে তিনি এতে "বিব্রত" বোধ করছেন। (পরবর্তীতে রোবের্তো আয়ালা এবং হাভিয়ের জানেত্তি তাকেও ছাড়িয়ে যান)।

সঠিক অনুচ্ছেদ শিরোনাম কোনটি?
titleA. ক্লাব কর্মজীবন
titleB. প্রশিক্ষণ কর্মজীবন
titleC. আন্তর্জাতিক কর্মজীবন
titleD. প্রশিক্ষণ কর্মজীবন পরিসংখ্যান
উত্তর: titleC
আলিদুস্তি ১৭ বছর বয়সে "আ'ম তারানেহ, ১৫" (২০০২) চলচ্চিত্রে মুখ্য চরিত্রে কাজ করা মধ্য দিয়ে অভিনয় কর্মজীবন শুরু করেছিলেন। সমালোচকরা ১৫ বছর বয়সী মেয়ে হিসাবে তার অভিনয়ের প্রশংসা করেছেন, যে একটি ব্যর্থ সম্পর্কের পরে দারিদ্র্য এবং সামাজিক কলঙ্কের সাথে লড়াই করতে নিজের শিশু প্রতিপালনের জন্য দৃঢ় প্রতিজ্ঞ হয়। ২০০২ সালে তিনি লকার্নো আন্তর্জাতিক চলচ্চিত্র উৎসবে শ্রেষ্ঠ অভিনেত্রীর জন্য ব্রোঞ্জ চিতা জিতেছিলেন। পাশাপাশি ২০তম ফজর চলচ্চিত্র উৎসবে সর্বকনিষ্ঠ ব্যক্তি হিসাবে শ্রেষ্ঠ অভিনেত্রীর জন্য ক্রিস্টাল সিমোরোঘ লাভ করেন। স্বল্প সময়ের মধ্যেই তিনি আরো একটি রেকর্ড গড়েন, তার প্রথম তিনটি চলচ্চিত্রের জন্য ফজর চলচ্চিত্র উৎসবে টানা তিনবার শ্রেষ্ঠ অভিনেত্রীর পুরস্কারের জন্য মনোনয়ন লাভের মাধ্যমে। এরপর থেকে তিনি মঞ্চ এবং চলচ্চিত্র উভয় ক্ষেত্রেই বাছাইকৃত কাজের মাধ্যমে কর্মজীবনের প্রবাহ বজায় রেখেছেন। তিনি বেশিরভাগ চ্যালেঞ্জিং, নাটকীয় ভূমিকা গ্রহণের ক্ষেত্রে তার পছন্দসই মানদণ্ডের জন্য পরিচিত, উদাহরণস্বরূপ অস্কার বিজয়ী পরিচালক আসগর ফরহাদির সাথে দীর্ঘকালীন সহযোগিতা, তাকে তার প্রজন্মের অন্যতম প্রশংসিত অভিনেত্রীতে পরিণত করেছে। আলিদুস্তি, ইরানের একজন বিশিষ্ট অভিনেত্রী হিসাবে অনেক পুরস্কার এবং প্রশংসা অর্জন করেছেন।

জনপ্রিয় ইরানি টেলিভিশন ধারাবাহিক "শাহরজাদ"-এর তিনটি মৌসুমে আলিদোস্তি নাম ভূমিকায় অভিনয় করেছিলেন।

জার্মান ও ইংরেজি ভাষায় সাবলীল আলিদুস্তি, ইংরেজি থেকে ফারসি ভাষায় অ্যালিস মুনরো এবং নিকোল ক্রাউসের বই অনুবাদ করেছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. কর্মজীবন
titleD. একাডেমি পুরস্কার বর্জন
উত্তর: titleC
স্বামীর অকাল মৃত্যুর পর তিনি পাঁচটি সন্তান নিয়ে অশেষ কষ্টে দিনযাপন করেছিলেন। কিন্তু দুর্ভাগ্যবশত সেই তার দুই পুত্রের অকাল মৃত্যু হয়। স্বামী ও দুই পুত্রের অকাল মৃত্যুর বেদনায় জর্জরিত হয়ে তিনি নিজেকে সম্পূর্ণ রুপে ঈশ্বরকে অর্পণ করেন। সেই সময়ে তিনি বেদ, গীতা, উপনিষদ ও ভাগবত অধ্যয়নে মনোনিবেশ করেন। শৈশবে অঙ্কুরিত সুপ্ত প্রতিভা সেই সময়ে জাগ্রত হয়। বিবাহের পর শ্বশুর তাকে একটি স্বর্ন কলম উপহার দেন। পরবর্তী সময়ে তিনি কলমটির মান রাখেন। পিতার উপদেশ ও অনুপ্রেরণা তাকে জীবন যুদ্ধে জয়ী হতে সাহায্য করেছিল। মাত্র দশ বৎসর বয়দে পিতা নামক কবিতার মাধ্যমে কবি জীবনে প্রবেশ করেন। 





তাছাড়াও ১৯৮৬ সনে গুয়াহাটির কটন কলেজের মহিলা হোষ্টেলের নাম পদ্মশ্রী নলিনীবালা দেবী নামে নামকরণ করা হয়।৷
সঠিক অনুচ্ছেদ শিরোনাম কোনটি?
titleA. বিবাহ
titleB. অন্যান্য
titleC. সাহিত্যিক অবদান
titleD. জন্ম ও শিক্ষা
উত্তর: titleC
১৯৭১ সালের ৯ ই জুন সন্ধ্যায় ১৭ জন তরুণ মুক্তিযোদ্ধা মিলে হোটেল ইন্টার কন্টিনেন্টাল আক্রমণের ছক আঁকে। তাদের কাছে ছিল ১২ টি গ্রেনেড, ১৬০ রুপি আর প্রত্যেকের কাছে একই করে বেয়নেট। তাদের দলনেতা ছিলেন হাবিবুল আলম বীরপ্রতীক। অপারেশনের জন্য তাদের গাড়ি চালাচ্ছিলেন এফডিসির ক্যামেরাম্যান বাদল। পিস্তল নিয়ে তার পাশের সিটে কামরুল হক স্বপন বসে ছিলেন। আলী আহমেদ জিয়াউদ্দিন, মোফাজ্জল হোসেন চৌধুরী মায়া এবং পেছনের সিটে বসা হাবিবুল আলম বীরপ্রতীক। তাদের তিনজনের হাতেই ছিল গ্রেনেড। হোটেল ইন্টার কন্টিনেন্টালের সামনে এসে জিয়া, মায়া এবং হাবিবুল অনেকগুলো গ্রেনেড ফাটিয়ে পালিয়ে গেলেন।

এই অপারেশনের লক্ষ্য ছিল হোটেল ইন্টারকন্টিনেন্টালে অবস্থিত বিশ্বব্যাংকের প্রতিনিধিদের বোঝানো যে, পশ্চিম পাকিস্তানের অবস্থা স্বাভাবিক নয়। 

সঠিক অনুচ্ছেদ শিরোনাম কোনটি?
titleA. বাহিনীর গেরিলাদের পরিচয়
titleB. অপারেশন ফার্মগেট চেক পয়েন্ট
titleC. অপারেশন হোটেল ইন্টার কন্টিনেন্টাল
titleD. প্লাটুন গঠনের ইতিহাস
উত্তর: titleC
২০১৫ খ্রিস্টাব্দে ন্যাক থেকে 'এ' অথবা 'বি' শ্রেণি প্রাপ্ত কলেজগুলোর প্রত্যেককে পশ্চিমবঙ্গ সরকার ২ কোটি টাকা পর্যন্ত আর্থিক উৎসাহ সহায়তা দিয়েছিল। উচ্চশিক্ষা দপ্তর চেয়েছিল আশুতোষ কলেজের মতো শিক্ষাপ্রতিষ্ঠান তাদের প্রমাণিত শিক্ষা বিষয়ক ট্র্যাক রেকর্ডসহ ন্যাক ক্রমতালিকা পুনর্নবীকরণ করুক। কিন্তু আশুতোষ কলেজসহ অনেক কলেজ এই প্রক্রিয়ায় সামিল হতে চায়নি, কেননা, সেই সময় অধ্যক্ষ বলেছিলেন, 'আসল কোনো সুবিধা ছাড়াই দীর্ঘকালীন তোলা এবং তহবিল খরচ হয়'। প্রারম্ভিক মূল্যায়নের পিছনে ২০০২ খ্রিস্টাব্দে এই কলেজের ক্রমতালিকা ছিল সি++, ক্রমতালিকার মেয়াদ শেষ হয়ে গেলেও ২০০৭ খ্রিস্টাব্দে আর আবেদন করেনি। এই কলেজ তার পর থেকে শংসাপত্রের জন্য আবেদন করেছিল এবং বর্তমানে ন্যাক দ্বারা একটি ক্রমতালিকায় 'এ' স্থানে রয়েছে। 

সঠিক অনুচ্ছেদ শিরোনাম কোনটি?
titleA. পছন্দের কলেজ
titleB. ইতিহাস
titleC. ন্যাকের স্বীকৃতি
titleD. সু্যোগ-সুবিধা
উত্তর: titleC
আজরা জাফরি ইরানে শরণার্থী হিসেবে বসবাস করার সময় সেখান থেকে উচ্চ মাধ্যমিক পাশ করেন। এরপর কাবুলের ধাত্রী বিদ্যালয়ে তার শিক্ষা অব্যাহত থাকে। ২০০১ সালের শেষের দিকে তালেবান সরকারের পতন ও পশ্চিমা সমর্থিত কারজাই প্রশাসন প্রতিষ্ঠার পর তিনি আফগানিস্থানে ফিরে আসেন। ২০০৫ সালে তিনি একটি কন্যা সন্তানের মা হন।

সঠিক অনুচ্ছেদ শিরোনাম কোনটি?
titleA. পুরস্কার
titleB. প্রকাশনা
titleC. পেশা
titleD. ব্যক্তিগত জীবন
উত্তর: titleD
বাংলার প্রতিমায় চালি গুলি শিল্পসৌকার্সের পাশাপাশি পৌরাণিক উপাখ্যান শ্রীশ্রীচণ্ডী এর শাক্তদর্শন অনুসরণ করছে। 
আকার আকৃতি,প্রাচীনত্ব ও শাক্তদর্শন অনুযায়ী এই চালি গুলিকে অনেক গুলো ভাগে ভাগ করা হয়েছে। সবচেয়ে প্রাচীন চালি হলো "বাংলা চালি" । পরবর্তী কালের আছে "মঠচৌরি চালি" ও "টানাচৌরি চালি" । এরপর আসে "মার্কিনি চালি" । ছাড়াও রয়েছে ইত্যাদি চালি।
সঠিক অনুচ্ছেদ শিরোনাম কোনটি?
titleA. মঠচৌরি চালি
titleB. চালির প্রকারভেদ
titleC. ইতিহাস
titleD. বাংলা চালি
উত্তর: titleB
১৯৬৭ খ্রিষ্টাব্দে মাত্র দুই ডলার (সমমান ৩০ টাকা) দিয়ে কেনা প্রথম ক্যামেরা দিয়ে তার আলোকচিত্রী জীবনের শুরু। প্রথম সাত বছর ধার করা ক্যামেরা আর চলচ্চিত্রের ধার করা ফিল্ম দিয়ে তিনি কাজ করেন। ঐ ফিল্মগুলো ছিল সাদাকালো। তিনি ৩৬ টাকা ব্যয়ে রঙিন ছবি তোলা শুরু করেন ১৯৬৯ খ্রিষ্টাব্দে। পরবর্তি ২০ বছর আলোকচিত্রের মাধ্যমে বাংলাদেশকে আবিষ্কারের চেষ্টা করেছেন।


সঠিক অনুচ্ছেদ শিরোনাম কোনটি?
titleA. প্রকাশনা
titleB. প্রারম্ভিক জীবন
titleC. ব্যক্তিগত জীবন ও মৃত্যু
titleD. কর্মজীবন
উত্তর: titleD
উত্তরপ্রদেশে জন্মগ্রহণ করলেও পরবর্তীতে ১৯৬০ সালে মহারাষ্ট্রের পুনেতে চলে যান। সামরিক কর্মকর্তা পিতার কর্মস্থল স্থানান্তরণের ফলেই তা ঘটেছিল। পুনের ওয়াদিয়া কলেজ থেকে স্নাতক ডিগ্রিধারী হন। সেখানে থাকাবস্থায় মহারাষ্ট্রের খেলোয়াড় কমল ভাণ্ডার করের কাছ থেকে প্রশিক্ষণ গ্রহণ করেন।

১৯৬৬-৬৭ মৌসুমে রোহিতন বাড়িয়া ট্রফিতে পুনে বিশ্ববিদ্যালয়ের প্রতিনিধিত্ব করেছিলেন। একই মৌসুমে আন্তঃঅঞ্চলভিত্তিক বিজ্জি ট্রফিতে পশ্চিম অঞ্চলের পক্ষে খেলার জন্যে মনোনীত হন। উত্তর অঞ্চলের বিপক্ষে ১০৩ এবং চূড়ান্ত খেলায় দক্ষিণ অঞ্চলের বিপক্ষে ৮৮ ও ৬৩ রান তুলেন তিনি। তন্মধ্যে, দ্বিতীয় ইনিংসে সুনীল গাভাস্কারের সাথে ব্যাটিং উদ্বোধনে নেমেছিলেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. শৈশবকাল
titleD. আন্তর্জাতিক ক্রিকেট
উত্তর: titleC
অতীতে বাংলাদেশে ষাঁড়ের লড়াই একটি প্রসিদ্ধ খেলারূপে প্রচলন ছিল। লড়াই করার জন্য ষাঁড় গরু আলাদাভাবে লালন পালন করা হতো। এর দ্বারা হাল চাষ বা অন্য কোন ধরনের কাজ করা হতো না। ষাঁড়টিকে মোটাতাজা করা হতো শুধু লড়াই করার জন্য। শুকনো মৌসুমে গ্রামের বাজারে ঢোল পিটিয়ে ষাঁড়ের লড়াই দেখার আমন্ত্রন জানানো হতো। মাঠে ষাঁড়ের মালিকগণ তাদের ষঁড়গুলোকে বিভিন্ন রঙিন কাপড়, ঘুংগুর, দোয়াল দিয়ে গেঁথে নিয়ে আসতেন। দুদিকে দুজন রশি দিয়ে বেঁধে নিয়ে এসে দুপক্ষের ষাঁড়কে ছেড়ে দিয়ে সবাই মিলে ঢাক ঢোল পিটিয়ে ও বিভিন্ন তালে তালে গান করত। এভাবে উপস্থিত সকল ষাঁড়ের মধ্যে যে ষাঁড়টি প্রথম স্থান পেত তাকে পুরস্কার দেয়া হতো। সে পুরস্কার গরুর গলায় বেঁধে বাজারে বাজারে দেখানো হতো। বর্তমানে এই শৌখিন প্রথা বিলুপ্তির পথে।

সঠিক অনুচ্ছেদ শিরোনাম কোনটি?
titleA. বউচি
titleB. ষাঁড়ের লড়াই
titleC. দাড়িয়াবান্ধা
titleD. কুতকুত
উত্তর: titleB
নবদ্বীপ গবেষক কান্তিচন্দ্র রাঢ়ি রাস প্রসঙ্গে অনেক তত্ত্বের অবতারণা করেছেন, নবদ্বীপ মহিমা বইয়ে লিখেছেন,

এখানে উল্লিখিত মহারাজ যে গিরীশচন্দ্র তা আর বলার অপেক্ষা রাখে না। কারণ কৃষ্ণচন্দ্রের আমলে বারোয়ারি পূজার প্রচলন ছিল না। নদিয়ার রাজার শিল্পের কদর বুঝতেন অকুণ্ঠ চিত্তে সম্মান জানাতেন জগৎস্রষ্টাকে।

সঠিক অনুচ্ছেদ শিরোনাম কোনটি?
titleA. পট পূর্ণিমা
titleB. রাস প্রসঙ্গে কান্তিচন্দ্র রাঢ়ি
titleC. বড় শ্যামা
titleD. "সেকালের দারোগা কাহিনী" থেকে
উত্তর: titleB
গ্রিক চিন্তাধারার প্রায় ২ হাজার বছর পরে, ১৬৪৯ খ্রিষ্টাব্দে ফরাসি দার্শনিক পিয়ের গাসঁদি এপিকুরুসের রচনা পড়ে আবারও একটি পারমাণবিক তত্ত্ব প্রস্তাব করেন। ১৬৬১ সালে রবার্ট বয়েল মৌলিক পদার্থের সংজ্ঞা দেন। ১৮০৩ সালে জন ডালটন তার নিজস্ব পারমাণবিক তত্ত্ব দেন, যেখানে ভিন্ন ভিন্ন মৌলিক পদার্থের পরমাণুগুলি ভিন্ন ভিন্ন ভরের হয়।

১৭শ ও ১৮শ শতকে ইংরেজ বিজ্ঞানী আইজাক নিউটন তার "রুলস অফ রিজনিং ইন ফিলসফি" গ্রন্থের তৃতীয় খণ্ডে লেখেন যে স্থান দখল, কাঠিন্য, অভেদ্যতা, গতি ও জড়তা হল পদার্থের সার্বজনীন কিছু বৈশিষ্ট্য। এরপরে "অপটিকস" গ্রন্থে তিনি পদার্থকে "কঠিন, ভরযুক্ত, শক্ত, অভেদ্য, গতিশীল কণিকা...যে কণাগুলি কখনও ভাঙা যায় না" এরকম কিছু হিসেবে কল্পনা করেন।

সঠিক অনুচ্ছেদ শিরোনাম কোনটি?
titleA. সাধারণ পদার্থের দশা বা অবস্থা
titleB. কণাভিত্তিক মান তত্ত্ব অনুযায়ী পদার্থের গঠন
titleC. প্রাচীন চীনা দর্শনে পদার্থ
titleD. ১৭শ ও ১৮শ শতক
উত্তর: titleD
মোটা অঙ্কেকের কর না দিয়ে পৃথিবীতে বাংকিং কার্যক্রম চালনা যেন অসম্ভব ব্যাপার। কিন্তু পৃথিবীর অধিকাংশ দেশে স্বায়ত্তশাসিত ভূমি উন্নয়ন ব্যাংক কর অব্যাহতি পেয়ে থাকে। কোনো কোনো দেশে রাষ্ট্রায়ত্ত ও ব্যক্তিগত ভূমি উন্নয়ন ব্যাংকও কর অব্যাহতি পায়। প্রতিটি ভূমি উন্নয়ন ব্যাংকের সকল কার্যক্রম মানব কল্যাণ ও রাষ্ট্রীয় প্রগতির সঙ্গে জড়িত। তাই বিভিন্ন রাষ্ট্র একে এ সুবিধা প্রদান করছে। এর ফলে জনসাধারণ আমানতে বেশি মুনাফা এবং কম মুনাফায় ঋণ সুবিধা পাচ্ছেন।

সঠিক অনুচ্ছেদ শিরোনাম কোনটি?
titleA. গুরুত্ব
titleB. ইতিহাস
titleC. তহবিল
titleD. করমুক্ত
উত্তর: titleD
১৯৭৯-৮০ মৌসুমে সাউথ অস্ট্রেলিয়ার সদস্যরূপে সফররত ওয়েস্ট ইন্ডিয়ান একাদশের বিপক্ষে ৮৮ রান তুলে দূর্দান্তভাবে যাত্রা শুরু করেন। এ প্রসঙ্গে রিক ডার্লিং মন্তব্য করেন যে, ‘আমি স্পষ্টতঃ দেখতে পাচ্ছি যে, যদি আমাকে উদ্বোধনী ব্যাটসম্যান হিসেবে দলে ফিরতে হয়, তাহলে আমাকে আরও মনোযোগী হতে হবে। কেননা, মাঝারিসারির ব্যাটসম্যানের প্রাচুর্যতা রয়েছে।’ তবে, তাসমানীয় আমন্ত্রিত একাদশের সদস্যরূপে ওয়েস্ট ইন্ডিয়ান একাদশের বিপক্ষে নেয়া হলে ১ রান তুলেন; এরপর ব্যাটিংয়ের অবস্থান পরিবর্তন করলে ১৫ রানে আউট হন। এনএসডব্লিউ’র বিপক্ষে ৪২ ও ১০ রান করেন। ইংল্যান্ডের বিপক্ষে ৪৫ ও অপরাজিত ৭৫ রান তুলে বিস্ময়ের কারণ হয়ে দাঁড়ান। এরপর ওয়েস্টার্ন অস্ট্রেলিয়ার বিপক্ষে ৫০ রান তুলেন।

টেস্ট দলে তাকে রাখা হয়নি। কিন্তু, অস্ট্রেলিয়া পক্ষে একদিনের দলে খেলার জন্যে মনোনীত করা হয়। খেলায় তিনি ২০ রান তুলেন। এরপর, কুইন্সল্যান্ডের বিপক্ষে শেফিল্ড শিল্ডের খেলায় ১৩৪ রান করেন। এ সংগ্রহটি তার পঞ্চমবারের মতো প্রথম-শ্রেণীর ক্রিকেট সেঞ্চুরি। মৌসুমের শেষদিকে ফিল্ডিং করাকালীন আঘাতপ্রাপ্ত হন।

১৯৮০-৮১ মৌসুমের গ্রীষ্মকালে তাসমানিয়ার বিপক্ষে ৮১ রান করে মৌসুম শুরু করেন। ওয়েস্টার্ন অস্ট্রেলিয়ার বিপক্ষে একটি খেলায় উরুতে আঘাত পান। ঐ গ্রীষ্মে ভারতের বিপক্ষে ৬১ রান, ভিক্টোরিয়ার বিপক্ষে ৬৫ রান ও ৫০ রানের পাশাপাশি ম্যাকডোনাল্ডস কাপের সেমি-ফাইনালে ৫১ রান সংগ্রহ করা তার উল্লেখযোগ্য ঘটনা ছিল।

সঠিক অনুচ্ছেদ শিরোনাম কোনটি?
titleA. ওয়েস্ট ইন্ডিজের মুখোমুখি
titleB. টেস্ট ক্রিকেট
titleC. গুরুতর আঘাতপ্রাপ্তি
titleD. পাকিস্তানের মুখোমুখি
উত্তর: titleA
১৯২২-২৩ মৌসুম থেকে ১৯৪৭-৪৮ মৌসুম পর্যন্ত ওয়াজির আলী’র প্রথম-শ্রেণীর খেলোয়াড়ী জীবন চলমান ছিল। তীক্ষ্ণ দৃষ্টিভঙ্গীর অধিকারী ওয়াজির আলী চমৎকার ব্যাটসম্যান হিসেবে স্বীকৃত ছিলেন ও বিভিন্নভাবে শক্তিশালী স্ট্রোক মারার অধিকারী ছিলেন।

প্রথম-শ্রেণীর ক্রিকেটের অধিকাংশ সময়ই রঞ্জী ট্রফিতে দক্ষিণ পাঞ্জাব ও বোম্বে পঞ্চদলীয় প্রতিযোগিতায় মুসলিম দলের পক্ষে খেলতেন। ১৯৩৮-৩৯ মৌসুমের রঞ্জী ট্রফি প্রতিযোগিতায় বাংলার বিপক্ষে অপরাজিত ২২২ রান তুলেন। এটি তৎকালীন সময় প্রতিযোগিতার ব্যক্তিগত সর্বোচ্চ সংগ্রহরূপে বিবেচিত ছিল। এরপূর্বে বাংলা দল ২২২ রানে গুটিয়ে যায়। পরবর্তীতে অবশ্য তার দল খেলায় পরাজয়বরণ করেছিল। ১৯৩৫ সালে ইন্ডিয়ান ইউনিভার্সিটি অকেসনালসের পক্ষে খেলোয়াড়ী জীবনের ব্যক্তিগত সর্বোচ্চ অপরাজিত ২৬৮ রান করেন। এটি ঐ সময়ে ভারতীয় প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। পরবর্তীতে ১৯৩৯-৪০ মৌসুমে বিজয় হাজারে ৩১৬ রান তুলে উভয় রেকর্ড ভঙ্গের মাধ্যমে নিজের করে নেন।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রথম-শ্রেণীর ক্রিকেট
titleC. মূল্যায়ন
titleD. আন্তর্জাতিক ক্রিকেট
উত্তর: titleB
যুবক কুমুদলাল পারিবারিক সম্মতিক্রমে প্রচলিত ভারতীয় রীতি-নীতিতে শোভা নাম্নী এক রমণীর পাণিগ্রহণ করেন। এ দম্পতি তাদের আজীবন সম্পর্ক বজায় রাখতে সমর্থ হন। চলচ্চিত্রে অংশগ্রহণ স্বত্ত্বেও তারা মধ্যবিত্ত শ্রেণীর দৃষ্টিভঙ্গী ও সামাজিক মূল্যবোধ বজায় রাখতে সচেষ্ট ছিলেন এবং সন্তানদেরকে সাধারণ জীবনধারণে অভ্যস্ত করেন। তাদের একমাত্র পুত্র অরূপ গঙ্গোপাধ্যায় এবং তিন কন্যা ভারতী প্যাটেল, রূপা বর্মা ও প্রীতি গঙ্গোপাধ্যায় ছিল। তন্মধ্যে, ১৯৬২ সালে মুক্তিপ্রাপ্ত বেজুবান চলচ্চিত্রে নায়কের ভূমিকায় অবতীর্ণ হয়েছিলেন অরূপ কুমার গঙ্গোপাধ্যায়। কিন্তু চলচ্চিত্রটি ব্যবসায়িক ব্যর্থতার পরিচয় দেয়। অশোকের জ্যেষ্ঠা কন্যা ও অভিনেত্রী অণুরাধা প্যাটেলের মাতা হচ্ছেন ভারতী প্যাটেল। দ্বিতীয়া কন্যা রূপা বর্মা অভিনেতা ও কমেডিয়ান দেবেন বর্মা'র স্ত্রী। সর্বকনিষ্ঠা প্রীতি গঙ্গোপাধ্যায়ই কেবলমাত্র কন্যাদের মধ্যে অভিনয়কে বেছে নিয়েছিলেন। সে ১৯৭০ ও ১৯৮০ এর দশকে কমেডিয়ান হিসেবে অভিনয় করে ও ২০১২ সালে অবিবাহিতা অবস্থায় মৃত্যুমুখে পতিত হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. শেষ জীবন
titleD. সম্মাননা
উত্তর: titleA
এডিথ হোয়ার্টন ১৮৬২ সালের ২৪শে জানুয়ারি নিউ ইয়র্ক সিটির ১৪ ওয়েস্ট টুয়েন্টি-থার্ড স্ট্রিটে জন্মগ্রহণ করেন। তার প্রকৃত নাম এডিথ নিউবল্ড জোন্স। তার পিতা জর্জ ফ্রেডরিক জোন্স এবং মাতা লুক্রেশিয়া স্টিভেন্স রাইনল্যান্ডার। তার বন্ধু ও পরিবারের নিকট তিনি "পুসি জোন্স" নামে পরিচিত ছিলেন। তার দুই ভাই ফ্রেডরিক রাইনল্যান্ডার ও হেনরি এডওয়ার্ড। হোয়ার্টনকে ১৮৬২ সালের ২০ এপ্রিল গ্রেস চার্চে ইস্টার সানডেতে অভিসিঞ্চিত করা হয়েছিল।

হোয়ার্টন পৈত্রিক পরিবার জোন্সেস ছিল ধনী ও সামাজিক প্রতিপত্তিসম্পন্ন পরিবার, যারা আবাসন ব্যবসায়ের সাথে জড়িত ছিলেন। "জোন্সেসদের সাথে মানিয়ে চলা" কথাটি তার পরিবারকে নির্দেশ করে। পুরনো প্যাট্রুন পরিবারদের মধ্যে সবচেয়ে সম্মানিত পরিবার রেনসেলারদের সাথেও তার আত্মীয়তার সম্পর্ক ছিল। রেনসেলাররা নিউ ইয়র্ক ও নিউ জার্সির সাবেক ওলন্দাজ সরকারের নিকট থেকে জমি অনুদান পেয়েছিলেন।

সঠিক অনুচ্ছেদ শিরোনাম কোনটি?
titleA. বিবাহ ও ভ্রমণ
titleB. প্রারম্ভিক জীবন
titleC. জীবনী
titleD. প্রারম্ভিক লেখনী
উত্তর: titleB
তিন বছর পর ১৯৮৫ সালে সফরকারী ভারতের বিপক্ষে খেলার জন্যে পুণরায় আমন্ত্রণ জানানো হয়। প্রথম ওডিআইয়ে কৃষ শ্রীকান্ত ও মোহাম্মদ আজহারউদ্দীনকে শুরুতেই বিদেয় করলেও আট ওভারে ৫৬ রান দেন। খেলায় সফরকারী দল দুই উইকেট জয়লাভ করে। তাসত্ত্বেও তাকে দলে রাখা হয়। কিন্তু পরবর্তী দুই খেলায় নয় ওভারে ৫৪ রান দিয়ে ফেলেন।

খেলায় ধারাবাহিকতা না থাকলেও ১৯৮৫-৮৬ মৌসুমে পাকিস্তান সফরের জন্যে বিজেসুরিয়াকে দলে রাখা হয়। প্রথম দুই টেস্টে তিনি কোন উইকেট পাননি। ৪৮ ওভার বোলিং করার পর অবশেষে করাচীর জাতীয় স্টেডিয়ামে প্রথম টেস্ট উইকেটের সন্ধান পান। তার বলে আবদুল কাদির সিদাথ ওয়েতিমুনিকে ক্যাচ দেন। এরফলে খেলায় তার টেস্ট বোলিং গড় সৃষ্টি হয়। এ খেলা শেষে বোলিং গড় হয় ২৯৭.০০। পরবর্তীতে ওয়েস্ট ইন্ডিজের রল লুইস তার এ রেকর্ড ভঙ্গ করে ৩০০-এর অধিক গড়ে নিজের অনুকূলে নিয়ে যান। কিন্তু, ২০০৮ সালে বেশ সফলতার স্বাক্ষর রেখে বোলিং গড় নিচেরদিকে নিয়ে আনেন রল লুইস।

এছাড়াও, ঐ সফরে রজার বিজেসুরিয়া ওডিআইয়ে তার সেরা বোলিং পরিসংখ্যান গড়েন। পাঁচ ওভারে ২/২৫ পান এবং মুদাসসর নজর, মহসিন কামাল ও আবদুল কাদিরের বোলিং তোপে পড়ে শীর্ষসারিতে ব্যাটিং ধ্বস নামলে ১২ রান তুলেন। তাসত্ত্বেও, ঐ খেলায় শ্রীলঙ্কা দল ৮৯ রানে পরাজিত হয় এবং ওডিআইয়ে ৪-০ ও টেস্ট সিরিজে ২-০ ব্যবধানে পরাভূত হয়। এগুলোই তার আন্তর্জাতিক ক্রিকেটের সর্বশেষ খেলা ছিল।

টেস্ট ক্রিকেটের ইতিহাসের নিকৃষ্টতম বোলিং গড়ের অধিকারী তিনি। স্ট্রাইক রেট দাঁড়ায় প্রতি ৫৮৬ বলে এক উইকেট। একমাত্র উইকেট পেতে তাকে ৯৭ ওভার পর্যন্ত অপেক্ষার প্রহর গুণতে হয়েছিল। অন্য কথায় যদি তিনি পাঁচ-দিনের টেস্টে একাধারে বোলিং করে যেতে তাহলে প্রতিপক্ষের মাত্র চার জন ব্যাটসম্যান আউট হতেন। ও প্রতিপক্ষীয় দল ১৩৫৫ রান তুলতে পারতেন।

সঠিক অনুচ্ছেদ শিরোনাম কোনটি?
titleA. ভারতের মুখোমুখি
titleB. আন্তর্জাতিক ক্রিকেট
titleC. ইংল্যান্ড গমন
titleD. প্রথম-শ্রেণীর ক্রিকেট
উত্তর: titleA
১৩ অক্টোবর, ১৮৭৭ তারিখে মিডলসেক্সের এনফিল্ড এলাকার বুলস ক্রসে বোসানকুয়েতের জন্ম। বার্নার্ড টিন্ডল বোসানকুয়েত ও ইভার মড কটন দম্পতির পাঁচ সন্তানের মধ্যে জ্যেষ্ঠ ছিলেন। ছোট এক ভাই ও তিন বোন ছিল তার। তার কাকা ও একই নামের বার্নার্ড বোসানকুয়েত দার্শনিক ছিলেন ও তার আত্মীয়-স্বজনের অনেকেই জনপ্রিয় ছিলেন। তার দাদা জেমস হোয়াটম্যান বোসানকুয়েত ব্যাংকার ছিলেন ও বাইবেলতুল্য ইতিহাসবিদের সম্মাননা লাভ করেন। বোসানকুয়েত এন্ড কোং নামীয় একটি ব্যাংকিং প্রতিষ্ঠান পরিচালনা করতেন তার বাবা। এছাড়াও, লন্ডনে চামড়া ও পশমের দালালীগিরির অংশীদার ছিলেন। ১৮৯৭ থেকে ১৮৯৮ সময়কালে মিডলসেক্সের হাই শেরিফ এবং এনফিল্ড ক্রিকেট ক্লাবের অধিনায়কত্ব করেন।

স্লাউয়ের সানিমেড স্কুলে অধ্যয়নের পর বোসানকুয়েত ১৮৯১ থেকে ১৮৯৬ সময়কালে এটন কলেজে পড়াশোনা করেন। এটনে অধ্যয়নকালে সারের পেশাদার ক্রিকেটার মরিস রিড ও বিল ব্রোকওয়েলের কাছ থেকে ক্রিকেটে প্রশিক্ষণ গ্রহণ করেন। ১৮৯৬ সালে প্রথম একাদশের পক্ষে খেলায় অংশগ্রহণকালীন তার খেলায় তারা উন্নতিসাধনের চেষ্টা চালান। উইনচেস্টার কলেজের বিপক্ষে তিন উইকেট পান ও দ্বিতীয় ইনিংসে অপরাজিত ২৯* রান তুলেন। তবে, লর্ডস ক্রিকেট গ্রাউন্ডে হ্যারো স্কুলের বিপক্ষে বোসানকুয়েত ১৪০ মিনিট ক্রিজে অবস্থান করে ১২০ রান তুলেন। এ সময়ে তিনি ফাস্ট-মিডিয়াম মিডিয়াম পেস বোলিং করতেন ও ব্যাটিংয়ের উন্নতি সাধনের চেষ্টা করেন।

সঠিক অনুচ্ছেদ শিরোনাম কোনটি?
titleA. শেষদিকের বছরগুলোয়
titleB. নিউজিল্যান্ড সফর
titleC. অক্সফোর্ডে যোগদান
titleD. প্রারম্ভিক জীবন
উত্তর: titleD
পুরুষ কালি পাংখাদের ডানার উপরিতল ভেলভেট কালো বর্নের। ডানার শীর্ষভাগে কিছু সাদা এপিকাল বিন্দু ছাড়া অন্য কোনরকম দাগ উপরিপৃষ্ঠে দেখা যায় না।
স্ত্রী কালি পাংখাদের ডানার উপরিভাগ এর রঙ কমলা হলুদের সাথে বাদামী মিশেল যে রঙ চওড়া ডিসকাল বন্ধনীটিতে ফ্যাকাশে ভাবে প্রতিয়মান। পিছনের ডানায় ডিসকাল বন্ধনী সর্বদায় অসাম্নজস্যপূর্ন।

সঠিক অনুচ্ছেদ শিরোনাম কোনটি?
titleA. আকার
titleB. আচরণ
titleC. বর্ণনা
titleD. পুরুষ
উত্তর: titleC
১৯৬০ সালে এম. জি. এম. সিদ্ধান্ত নেন যে তারা আবার টম অ্যাণ্ড জেরির নতুন পর্ব তৈরী করবেন এবং প্রযোজক উইলিয়াম স্নাইডার এ লক্ষ্যে চেক 
বংশদ্ভুত অ্যানিমেশন ডিরেক্টর জেন ডিচের সাথে চুক্তি সাক্ষর করেন। ডিজ-স্নাইডারের দল চেকস্লোভাকিয়ার প্রাগে ১৩টি পর্ব তৈরি করেন 
যার মধ্যে অনেক সুররিয়ালিস্টিক উপাদান পাওয়া যায়।
ডিচ/স্নাইডার দলের আসল টম এণ্ড জেরি কম দেখার কারণ তাদের তৈরি পর্বগুলোকে অস্বাভাবিক এবং অনেকক্ষেত্রে অদ্ভুত মনে হয়। 
চরিত্রের ভঙ্গিগুলোকে কখনো খুব দ্রুত সময়ে দেখানো হয়েছে। ফলশ্রুতিতে অনেকক্ষেত্রেই তা অপরিষ্কার মনে হয়েছে। 
এছাড়াও এ পর্বগুলোর আরেকটি উল্লেখযোগ্য দিক হল এগুলোই একমাত্র টম এণ্ড জেরি কার্টুন যাতে "মেড ইন হলিউড, ইউ. এস. এ." 
বাক্যাংশটি নেই।

সঠিক অনুচ্ছেদ শিরোনাম কোনটি?
titleA. জেন ডিচ যুগ (১৯৬০-৬২)
titleB. থিয়েটার শর্টস্
titleC. ইতিহাস ও বিবর্তন
titleD. টম এবং জেরি
উত্তর: titleA
শ্রুতি হাসান ২৮ জানুয়ারি ১৯৮৬ সালে ভারতের চেন্নাইতে কামাল হাসান এবং সারিকা ঠাকুরের পরিবারে জন্মগ্রহণ করেন। তার ছোট বোন আক্‌সারা বলরুম নৃত্যের ভারতের জাতীয় প্রতিনিধিত্ব করে। শ্রুতি চেন্নাইয়ের অ্যাবাকাস মন্টেসরী বিদ্যালয়ে এবং মুম্বাইয়ে চলে আসে সেন্ট অ্যান্ড্রু’স কলেজে মনোবিজ্ঞানে পড়াশোনার জন্য।

চেন্নাইয়ে ফিরার পূর্বে শ্রুতি তার নিজের চলচ্চিত্রে অভিনয় এবং গানের উপর গুরুত্বারোপ করেন এবং এজন্য তিনি যুক্তরাষ্ট্রে যান ক্যালিফোর্নিয়ার মিউজিশিয়ান ইনিস্টিটিউটে গানের উপর পড়াশোনার জন্য।

সঠিক অনুচ্ছেদ শিরোনাম কোনটি?
titleA. সঙ্গীত ক্যারিয়ার
titleB. সঙ্গীত ক্যারিয়ার
titleC. শৈশব
titleD. কর্মজীবন
উত্তর: titleC
থাম্ব| ল্যাবিয়ার আকার মহিলাদের মধ্যে পরিবর্তিত হয়: ল্যাবিয়া মাইনরা ল্যাবিয়া মাজোরার মধ্যে কিছু মহিলায় লুকিয়ে থাকে (উপরের সারি), তারা অন্য মহিলাদের "(নিচের সারিতে)" "আটকানো" থাকে, প্রসারিত লাবিয়া স্থির অবস্থানে স্পষ্টভাবে দৃশ্যমান হয় থাকে।
বাইরের ল্যাবিয়ার চেয়ে ভিতরে পাতলা হওয়ার কারণে, অভ্যন্তরীণ লাবিয়াটি পূর্বের চেয়ে আরও সংকীর্ণ বা ছোট হতে পারে বা ল্যাবিয়া মাজোরার চেয়ে আরও প্রশস্ত বড় হতে পারে। এইভাবে পুডেন্ডাল ফাটলে ছড়িয়ে পড়ে।

এই ক্ষেত্রে "মিনোরা" (ছোট ল্যাটিন) শব্দটি মূলত প্রয়োগযোগ্য নয়।

বিস্তৃত এবং দীর্ঘতর ল্যাবিয়ার অভ্যর্থনা বিভিন্ন লোকের মধ্যে যথেষ্ট পরিমাণে পৃথক হয়। কিছু পুরুষ এবং মহিলা বড় ল্যাবিয়ার সৌন্দর্যে জোর দেয়, যখন এমন মহিলারা তাদের মহিলার কঠোর পোশাক দ্বারা যান্ত্রিক জ্বালা বা কিছুটা অস্বস্তির অভিযোগ করেন বা তাদের নিজের থেকে তাদের তুলনামূলক তুলনায় কম কমপ্যাক্ট মহিলা যৌনাঙ্গে ইমেজের প্রতি তাদের সমকক্ষদের নেতিবাচক মনোভাব।

এগুলি মসৃণ বা ঝাঁঝরিও হতে পারে। আবার আধুনিক দীর্ঘতর বা বিস্তৃত অভ্যন্তরীণ ল্যাবিয়ার বৈশিষ্ট্য এইগুলাই।

২০০৩ থেকে ২০০৪ সাল অবধি, স্ত্রীরোগ বিভাগের গবেষকরা, লন্ডনের "এলিজাবেথ গ্যারেট অ্যান্ডারসন হাসপাতালের" গবেষকরা ১৮ থেকে ৫৭ বছর বয়সী ৫০ জন মহিলার ল্যাবিয়া এবং অন্যান্য যৌনাঙ্গে কাঠামোটি পরিমাপ করেছেন, যার গড় বয়স ৩৫.৬ (ফলাফলগুলি ছিল:) 
শিল্প এবং পর্নোগ্রাফীতে প্রোট্রুশন ছাড়াই পুডেন্ডাল ফাটলের ঘন চিত্রের কারণে ল্যাবিয়াপ্লাস্টির জনপ্রিয়তা বৃদ্ধি পেয়েছে। ল্যাবিয়াকে পরিবর্তনের জন্য অস্ত্রোপচার করা হচ্ছে বর্তমানে । অন্যদিকে, ল্যাবিয়া প্রসারিতের বিপরীত আন্দোলন রয়েছে। এর প্রবক্তারা দীর্ঘ লাবিয়ার সৌন্দর্য এবং উভয় অংশীদারের যৌন উত্তেজনায় তাদের ইতিবাচক ভূমিকার উপর জোর দেয়।

কয়েকটি আফ্রিকার দেশগুলিতে ল্যাবিয়া প্রসারিত করার প্রচলন প্রচলিত রয়েছে ইতিমধ্যে । 

অভ্যন্তরীণ ঠোঁটে যান্ত্রিক জ্বালা, শুকনোতা এবং সংক্রমণ থেকে যোনি এবং মূত্রনালীতে খোলাগুলির সাথে ভালভাল ভাস্টিবুলের অত্যন্ত সংবেদনশীল অঞ্চল থেকে রক্ষা করে। যোনি যৌন সহবাসের সময়, পুরো ভ্যাসিটিবিউল অঞ্চল, ভগাঙ্কুর এবং মহিলার যোনি এবং তার অংশীদারের লিঙ্গকে উদ্দীপনায় অবদান রাখতে পারে। ভগাঙ্কুরের উত্তেজনা ক্লিটোরাল হুড এবং এর ফ্রেমুলামের অভ্যন্তরীণ লেবিয়ার দিকে টান দিয়ে উদ্দীপনা সৃষ্টি হতে পারে। যৌন উত্তেজনার সময় এগুলি যোনিতে এবং তার চারপাশে লুকিয়ে থাকা শ্লেষ্মা দ্বারা তৈলাক্ত হয়। যাতে অনুপ্রবেশ, যন্ত্রণাহীন হয় এবং জ্বালা থেকে তাদের রক্ষা করে।

মহিলা বহিরাগত মূত্রনালির ক্ষুদ্রোষ্ঠ মধ্যে অবস্থিত। তারা প্রস্রাবের সময় প্রবাহ পথনির্দেশক একটি ভূমিকা পালন করতে পারে, মহিলাদেরমূত্রত্যাগ করার সময়গুলাতে।

সঠিক অনুচ্ছেদ শিরোনাম কোনটি?
titleA. কলাস্থান
titleB. পরিবর্তন
titleC. চিকিৎসাবিদ্যার শর্ত
titleD. গঠন এবং কার্যকারিতা
উত্তর: titleB